SLOVENSKÁ  LEKÁRSKA  KOMORA
Regionálna lekárska komora Trnava,
Starohájska ulica 2
Zápisnica zo zasadnutia Rady RLK Trnava
29.9.2026

Prítomní  (bez titulov):  Peter Pekarovič, Ivan Bartošovič, Igor Sloboda, Peter Štuller, Monika Medová

Neprítomní (bez titulov):  Monika Ilavská, Silvia Hojerová

Neprítomní – ospravedlnení  (bez titulov): Illia Baranov,  Mojmír Macek

Zápisnica je vypracovaná bez akademických a pedagogických titulov členov RLK Trnava. 

Privítanie:  Peter Pekarovič, prezident RLK Trnava privítal prítomných. Konštatoval, že zasadanie Rady RLK Trnava je uznášania schopné. Prítomní členovia Rady RLK TT schválili jednohlasne navrhnutý program zasadnutia: 

1. Návrh a schválenie kandidáta do Kontrolného výboru Slovenskej lekárskej komory.
2. Informácia prezidenta o vyhodnotení kontinuálneho vzdelávania a kontrole vzdelávacieho cyklu od 1.1.2021 do 31.12.2025.   
3. Informácia o konaní Snemu SLK 9.10 – 10.10.2026
4. Schválenie návrhu na odmenu pre riaditeľa Sekretariátu RLK Trnava.
5. Určenie termínu a miesta Zhromaždenia delegátov RLK Trnava v novembri 2026.
6. Diskusia

Rada RLK Trnava odhlasovala nasledujúce personálne poverenia na zasadaní RLK Trnava 29.9.2026:
Zapisovateľ zápisnice: Ivan Bartošovič 
Hlasovanie: Za: 5, proti: 0, zdržal sa: 0
Overovatelia zápisnice:  Peter Pekarovič, Igor Sloboda
Hlasovanie: Za: 5, proti: 0, zdržal sa: 0

1. Prezident RLK Trnava Peter Pekarovič informoval prítomných v súvislosti s nadchádzajúcim 42. Snemom SLK (9.10 –10.10.2026) o voľbe členov Rady SLK a Kontrolného výboru SLK. Za našu RLK Trnava bol do Kontrolného výboru Slovenskej lekárskej komory navrhnutý ako kandidát – Peter Košík (Subregionálna lekárska komora Skalica). Po aktuálnom telefonickom rozhovore  predsedu SRLK Skalica Ivana Bartošoviča s kolegom  Petrom Košíkom,  navrhovaný kolega Peter Košík s kandidatúrou do Kontrolného výboru Slovenskej lekárskej komory súhlasil. K tomuto bodu navrhla Rada RLK Trnava toto uznesenie:

UR RLK TT 1/29/09/2026:
	Rada RLK Trnava navrhuje za kandidáta do Kontrolného výboru Slovenskej lekárskej komory do volieb v rámci nadchádzajúceho 42. Snemu SLK (9.10.2026 –10.10.2026) Petra Košíka - člena SRLK Skalica.    

	Hlasovanie: Za: 5,  proti: 0, zdržal sa: 0



2. Prezident RLK Trnava podal informáciu o vyhodnotení kontinuálneho vzdelávania a kontrole ukončeného vzdelávacieho cyklu CME od 1.1.2021 do 31.12.2025.  Podľa predbežných výsledkov nesplnilo vzdelávanie v tomto cykle približne 100 členov RLK Trnava. Prezident RLK všetkých požiadal o doplnenie potrebných kreditov a v prípade akýchkoľvek problémov o možnosť obrátiť sa na riaditeľa nášho Sekretariátu RLK Trnava Ing. Ladislava Vršanského  (mobilné telefónne číslo +421  949  875 717,  pevná linka +421 3353 51 321) K tomuto problému prebehla diskusia a Rada RLK Trnava navrhla toto uznesenie: 

 UR RLK TT 2/29/09/2026:
	Rada RLK Trnava berie na vedomie informáciu Prezidenta RLK Trnava o predbežných výsledkov kontroly vzdelávacieho cyklu sústavného medicínskeho vzdelávania a žiada všetkých členov RLK Trnava, aby si potrebné kredity v požadovanom termíne doplnili.      

	Hlasovanie: Za: 5,  proti: 0, zdržal sa: 0



3. Prezident RLK Trnava Peter Pekarovič informoval prítomných členov o konaní 42. Snemu Slovenskej lekárskej komory, ktorý bude 9-10.10.2026 v Jasnej. Tohto snemu sa zúčastní zvolených šesť členov našej RLK Trnava:  Peter Pekarovič, Ivan Bartošovič, Igor Sloboda, Mojmír Macek, Peter Štuller a Illia Baranov.  

4. Prezident RLK Trnava navrhol vzhľadom na aktívnu činnosť v rámci kontinuálneho medicínskeho vzdelávania aj v súvislosti s presťahovaním celého nášho Sekretariátu RLK Trnava v rámci Polikliniky Družba  (nové sídlo:  I. poschodie vľavo, dvere 120-121) odmenu riaditeľovi Sekretariátu RLK Trnava Ing Ladislavovi Vršanskému. K odmene prebehla diskusia a Rada RLK Trnava navrhla toto uznesenie:  

UR RLK TT 3/29/09/2026:
	Rada RLK Trnava schvaľuje predložený návrh Prezidenta RLK Trnava Petra Pekaroviča na poskytnutie odmeny pre riaditeľa Sekretariátu RLK Trnava - Ing. Ladislavova Vršanského 

	Hlasovanie: Za: 5,  proti: 0, zdržal sa: 0




5.  Prezident RLK Trnava navrhol termín a miesto konania tohtoročného Zhromaždenia delegátov RK Trnava. Zhromaždenie delegátov sa bude konať v stredu 25. novembra 2026 o 16,00 hodine  v priestoroch Strediska sociálnej starostlivosti Trnava, ulica Vladimíra Clementisa 51. K návrhu prebehla diskusia o termíne a Rada RLK Trnava navrhla toto uznesenie:

UR RLK TT 4/29/09/2026:
	Rada RLK schvaľuje návrh na termín a miesto Zhromaždenia delegátov RLK Trnava a určuje termín 25. novembra 2026 (streda) v priestoroch Strediska sociálnej starostlivosti v Trnave, ulica Vladimíra Clementisa 51. .      

	Hlasovanie: Za: 5,  proti: 0, zdržal sa: 0



6.  Diskusia. 
Prezident RLK Trnava informoval členov Rady RLK o nových tlačivách pre hlásenie chrípky a iných prenosných ochorení, kde sú nové vekové kategórie, ktoré je potrebné zo strany lekárov dodržiavať. 
Následne prezident RLK Trnava sa venoval možnosti navrhnúť kandidáta našej RLK Trnava za hlavného odborníka Ministerstva zdravotníctva SR v transplantológii. Keďže v našom Trnavskom samosprávnom kraji sa nevenujeme transplantácii orgánov, nemáme ani potrebné oddelenia, členovia Rady RLK Trnava túto možnosť nevyužili. 
Vzhľadom na našimi lekármi oceňované kazustiky Úradu pre dohľad nad zdravotnou starostlivosťou Rada RLK Trnava poverila prezidenta RLK Petra Pekaroviča, aby v termíne do 25.11.2026 požiadal a dohodol s predstaviteľmi ÚDZS Trnava časovú realizáciu týchto  kazuistík  (predbežne v mesiacoch február – marec 2027). K návrhu prebehla diskusia o termíne a Rada RLK Trnava navrhla toto uznesenie:

UR RLK TT 5/29/09/2026:
	Rada RLK poveruje a žiada prezidenta RLK Petra Pekaroviča, aby dohovoril s predstaviteľmi ÚDZS Trnava realizáciu kontinuálneho vzdelávania „Kazuistiky ÚDZS“ v Trnave predbežne v mesiacoch  február – marec 2027.   Termín: do 25.11.2026    

	Hlasovanie: Za: 5,  proti: 0, zdržal sa: 0




Na záver prezident RLK Trnava Peter Pekarovič poďakoval prítomným členom rady RLK Trnava za účasť na tomto zasadaní.   

Trnava, 29.9.2026


Zapísal:  		Ivan Bartošovič                                       



Overili:  		Peter Pekarovič 



                                	Igor Sloboda

